钦定古今图书集成/历象汇编/庶征典/第060卷 > 《观象玩占》 > 《阴贼日之时风》
## 钦定古今图书集成/历象汇编/庶征典/第060卷 > 《观象玩占》 > 《阴贼日之时风》

阴贼之日，时加贪狼，风从奸邪上来，或止贪狼阴贼，
必有阴贼逆乱，杀人之事。

阴贼之日，时加公正，风从阴贼上来，止于奸邪；或从
奸邪上来，止于阴贼，皆为贼胜，长吏败。

“阴贼”日有飘风，从四季辰戌丑未方来，时加四季，或
群鸟飞从四季上来，时加四季，皆有闭关搜索之事，
值休废囚死，即在近道。假令今日风起市中，或群鸟
疾飞从其方来，即时搜索，则贼可得。若欲知所捕何
事，时加丑戌，贼是仇怨。辰未则是盗或杀人贼。亥卯
王相，是大贼。